AIT ตั้งบริษัทร่วมทุนกับพันธมิตร 2 ราย ลุยธุรกิจด้านเทคโนโลยีสารสนเทศ
AIT ตั้งบริษัทร่วมทุนกับพันธมิตร 2 ราย วงเงิน 70 ล้านบาท พร้อมลุยธุรกิจด้านเทคโนโลยีสารสนเทศ
1 ส.ค. 2559

นายวรวิทย์ วัฒนกุลจรัส เลขานุการบริษัท บริษัทแอ็ดวานซ์ อินฟอร์ เมชั่นเทคโนโลยี จำกัด (มหาชน) หรือ AIT เปิดเผยว่า ตามที่ประชุมคณะกรรมการบริษัทได้มีมติอนุมัติให้เข้าร่วมลงทุนกับพันธมิตรในบริษัทร่วมทุน ในวงเงิน 70,000,000 บาทแล้วนั้น ปัจจุบันมีความคืบหน้าจากการดำเนินการตามมติที่ประชุมดังกล่าวดังนี้ คือ บริษัทได้บรรลุข้อตกลงกับพันธมิตรอีก 2 ราย เพื่อดำเนินการจัดตั้งบริษัทร่วมทุนดังกล่าว โดยสัดส่วนการลงทุนเท่ากับ 1 ใน 3 ของทุนจดทะเบียนชำระแล้วจากทุนจดทะเบียนทั้งสิ้นจำนวน 210,000,000 บาท จำนวนหุ้นทั้งหมด 2,100,000 หุ้น
ทั้งนี้ บริษัทอยู่ระหว่างการก่อตั้งขึ้นเพื่อลงทุน และ/หรือ ขยายธุรกิจที่เกี่ยวข้องกับเทคโนโลยีสารสนเทศ โครงสร้างการถือหุ้นของบริษัทร่วมทุน ดังนี้ 1.AIT ถือ 1/3 2.บริษัทพันธมิตร 1/3 และ 3.บริษัทพันธมิตร 1/3 ผลประโยชน์ที่คาดว่าจะได้รับ รายได้ประจำจากค่าเช่าระยะยาว โอกาสทางธุรกิจใหม่ๆ ที่จะมาจากบริษัทร่วมทุน เช่น การขายอุปกรณ์ เครือข่ายที่เกี่ยวข้อง